Tata ngaran biologi

Tata ngaran dina biologi geus sababaraha kali ngalaman parobahan ti mimiti manusa nyatet rupa-rupa  organisme. Plinius  dina jaman kakaisaran Romawi geus nyatet sababaraha tatangkalan jeung sato dina ensiklopedia anu dijieuna ku basa Latén. Cara méré ngaran  organisme, dina kabiasaan bangsa Éropa nepikeun ka kiwari tata ngaran ngagunakeun basa Latén.

Tata ngaran binomial
Tata ngaran binomial atawa binomial nomenklatur mangrupa aturan tetep pamakéan ngaran pikeun sakabéh  organisme (mahluk hirup) anu mangrupa dua kecap (binomial hartina 'dua ngaran') dumasar kana sistem taksonomi biologi, ku jalan nyokot ngaran genus dituluykeun ku ngaran  spesiesna.

Ngaran anu dipaké nyaéta  ngaran anu baku diarah tina  basa Latén  atawa basa séjénna anu  dilaténkeun. Anu ngamimitian kana ieu tata ngaran taya lian ti Carolus Linnaeus. Ieu aturan mimitina dipaké  keur golongan  fungi, pepelakan jeung sasatoan, satuluyna dipaké waé keur golongan baktéri ogé. Sesebutan ieu disaluyuan minangka ‘ngaran ilmiah' (scientific name) atawa anu katelahna "ngaran Latén".  Sok sanajan éta henteu sapinuhna bener, naon sabab sawaréhna  ngaran anu aya téh lain maké basa Latén tapi maké ngaran anu pangheulana manggihan “pamanggih” atawa déskripsi (disebut deskriptor), tuluy waé dijieun maké basa  Latén keun. Carolus Linnaeus méré alesan maké basa Latén, ku lantaran ieu basa henteu ngalaman parobahan nepi ka kiwari.

Méré ngaran ka salah sahiji organisme kiwari aya aturan internasionalna nyaéta  (ICBN ; International Code of Nomenclature for algae, fungi, and plants) dipaké tata ngaran  pepelakan, sawaréh alga, fungi, ogé kerak lumut, jeung posil tatangkalan; aya deui (ICZN ;  International Code of Zoological Nomenclature) ieu mah dipakéna kana tata  ngaran sasatoan katut fosil sasatoanna.

Hubungan Klasifikasi jeung Taksonomi
Klasifikasi ngumpulkeun dumasar kana sarua atawa henteu éta organismé  dina klasifikasi biologi mah, spesies anu kaasup hiji kumpulan anu engkéna baris diklasifikasikan. Prinsipna, ngaran anu dijieun keur hiji spésies éta bener-bener bisa  independén tina klasifikasina.
Taksonomi kaasup di jerona (tata ngaran nomenklatur ogé klasifikasi. Dimimitian ku (sakapeung  disebut "alpha taksonomi") ngajelaskeun ngaran tina  spesies organisme hirup atau fosil.

Ku lantaran kitu tata ngaran binomial mangrupa hiji bagian anu penting tina taksonomi ku sabab mangrupa sistem di mana spésiés dingaranan. Taksonomi meré aturan sajeroeun  klasifikasi, kaasup prinsip-prinsip, prosedur jeung aturanna.

Tutumbu Kaluar
 Curiosities of Biological Nomenclature
 Binomial-nomenclature

Sumber rujukan

Biologi